Case ID: 1015014
Sentence 37: Nəticə etibarilə, tərəflərin birinin digər(lər)inə kompensasiya verməsi yolu ilə paylı mülkiyyətçiliyə xitam verilməsi üçün onlar arasında razılaşma əldə olunması mümkün olmamış, cavabdeh iddiaçıların arzuladığı kompensasiyanı vermək istəməməklə əmlakın hərracdan satışına dolaylı şəkildə etiraz etməmişdir.Beləliklə, mübahisəsi gedən mənzilə sahiblik və ondan istifadədə tərəflər arasında razılaşma olmadığı, mübahisəli əmlakdan iddiaçıların istifadə etməsinə maneələr yaradıldığı, tərəflərin ümumi əmlakın bölünməsi barədə razılığa gələ bilmədikləri, habelə mübahisəli mənzilin naturada bölünməsinin mümkün olmadığı müəyyən edilmişdir; tərəflər arasında kompensasiyanın ödənilməsi və onun məbləği ilə bağlı da razılıq əldə edilməsi mümkün olmamışdır.